Source: https://www.porada.sk/t211342-ako-vyplnit-stranu-12-v-dp-fo-typ-b-aktualne-info.html
Timestamp: 2020-08-08 11:55:32+00:00

Document:
Ako vyplniť stranu 12 v DP FO typ B - AKTUÁLNE INFO
Jednou z noviniek DP FO typ B je strana 12. Tu sa uvádzajú špecifické údaje potrebné pre Sociálnu poisťovňu a pre zdravotné poisťovne - potrebné na správne určenie:
Najskôr citácia z poučenia k DPFO typ B:
"ÚDAJE PRE ÚČELY SOCIÁLNEHO A ZDRAVOTNÉHO POISTENIA
Daňovník dosahujúci príjmy z osobnej asistencie na základe zmluvy o výkone osobnej asistencie pre fyzickú osobu s ťažkým
zdravotným postihnutím nie je podľa § 5 zákona č. 461/2003 Z.z. o sociálnom poistení v znení neskorších predpisov a § 10b zákona
o zdravotnom poistení, považovaný za samostatne zárobkovo činnú osobu. Z tohto dôvodu sa z jeho príjmu neplatia odvody na sociálne
a zdravotné poistenie a preto na r. 01 až 07 uvedie pre tieto účely samostatne príjmy a výdavky a základ dane resp. daňovú stratu.
V prípade, ak osobný asistent vedie podvojné účtovníctvo, nevypĺňa r. 01 ale začne vypĺňať riadkom 02 až 07.
V riadku 08 daňovník vyplní príjmy, ktoré mu plynuli z podielov na zisku vykázanom do konca roka 2003, ktoré sú stále
zdaniteľným príjmom a ktoré sa uvádzajú na r. 12 v VIII. oddiele ako súčasť ostatných - iných príjmov.
V riadku 09 týkajúcom sa preukázateľne zaplateného poistného na sociálne poistenie uvedie len sumu, ktorú preukázateľne zaplatil
v zdaňovacom období, za ktoré sa podáva daňové priznanie, t.j. nebude v ňom zahrnutý prípadný nedoplatok z predchádzajúceho
V riadku 10 týkajúcom sa preukázateľne zaplateného preddavku na verejné zdravotné poistenie sa uvedie suma, ktorú preukázateľne
zaplatil v zdaňovacom období, za ktoré sa podáva daňové priznanie, t.j. nebude v ňom zahrnutý prípadný nedoplatok z ročného
zúčtovania zdravotného poistenia za predchádzajúci rok resp. nedoplatky z predchádzajúcich rokov."
Z vyššie citovaného poučenia je jasné, čo je cieľom riadkov 01 až 08 a ako sa majú vyplniť.
Problematické boli doteraz riadky 09 a 10.
Aby sa tento problém vyjasnil, 1. marca 2013 sa na MF SR uskutočnilo rokovanie zástupcov MF SR, MPSVaR SR, MZ SR, Sociálnej poisťovne, VšZP, za mojej prítomnosti.
Dovoľte mi prezentovať závery rokovania.
1. Údaje v riadkoch 09 a 10 na strane 12 DP FO typ B sú potrebné na správnu aplikáciu § 43 ods. 3 písm. j) zákona č. 595/2003 Z.z. o dani z príjmov.
Podľa § 43 ods. 3 písm. j) zákona o dani z príjmov daň sa vyberá zrážkou ak ide o poistné zo zaplateného poistného na verejné zdravotné poistenie, o ktoré si daňovník znížil v predchádzajúcich zdaňovacích obdobiach príjem podľa § 5 alebo § 6, vrátené zdravotnou poisťovňou tomuto daňovníkovi z ročného zúčtovania poistného.
Zdravotná poisťovňa pri vrátení preplatku z ročného zúčtovania získa informáciu, či si v príslušnom zdaňovacom období poistenec, ktorý je SZČO, znížil svoj príjem podľa § 6 o zaplatené poistné, z údajov na strane 12 DP FO typ B.
Údaje v riadkoch 09 a 10 na strane 12 DP FO typ B tak nie sú potrebné na správne určenie vymeriavacieho základu SZČO na sociálne poistenie a na zdravotné poistenie.
Na riadku 09 - „Preukázateľne zaplatené poistné na sociálne poistenie z príjmov podľa § 6 ods. 1 a 2 zákona príslušné zdaňovaciemu obdobiu, za ktoré sa podáva daňové priznanie“, sa uvedú sumy poistného zaplateného v danom zdaňovacom období (v DP za rok 2012 teda počas roka 2012), za podmienky, že sa tohto zdaňovacieho obdobia týkajú, t.j. poistné uhradené v januári 2012 až december 2012, bez prípadných nedoplatkov z predchádzajúcich zdaňovacích období.
Na riadku 10 - „Preukázateľne zaplatené preddavky na zdravotné poistenie z príjmov podľa § 6 ods. 1 a 2 zákona príslušné zdaňovaciemu obdobiu, za ktoré sa podáva daňové priznanie“, sa uvedie suma preddavkov (za rok 2012), ktorédaňovník SZČO preukázateľne zaplatil v zdaňovacom období, za ktoré sa podáva daňové priznanie (teda počas roka 2012), t.j. nebude v ňom zahrnutý prípadný nedoplatok z ročného zúčtovania zdravotného poistenia za predchádzajúci rok resp. nedoplatky z predchádzajúcich rokov.
Dovolím si dodať, že nie je potrebné bazírovať na tom, či tam uviesť preddavky na 11 alebo 12 mesiacov a trápiť sa s presným uvedením tejto sumy. Na účely posúdenia zdanenia zrážkovou daňou prípadného budúceho preplatku z RZZP za rok 2012 stačí pre zdravotnú poisťovňu informácia, že za rok 2012 boli zaplatené nejaké preddavky.
2. Na určenie vymeriavacieho základu SZČO na sociálne poistenie a zdravotné poistenie sú potrebné údaje uvedené v VI. oddieli DP FO typ B pod tabuľkou č. 1:
- Preukázateľne zaplatené poistné na sociálne poistenie z príjmov podľa § 6 ods. 1 a 2 zákona
- Preukázateľne zaplatené poistné na zdravotné poistenie z príjmov podľa § 6 ods. 1 a 2 zákona
Sociálna poisťovňa, resp. zdravotné poisťovne pri stanovení vymeriavacieho základu SZČO na sociálne poistenie a na zdravotné poistenie k základu dane (resp. k daňovej strate) pripočítajú poistné uvedené v týchto dvoch riadkoch.
Pozor, v týchto dvoch riadkoch sa však uvádza aj poistné zaplatené v zahraničí, prípadne poistné dobrovoľne poistenej osoby, ak si ich daňovník uplatnil do výdavkov k príjmom podľa § 6 ods. 1 a 2 zákona.
V takom prípade sa odporúča, aby daňovník uviedol v XIV. oddieli (miesto pre osobitné záznamy) informáciu o výške poistného zaplateného v zahraničí, resp. poistného dobrovoľne poistenej osoby. Pri stanovení vymeriavacieho základu na sociálne poistenie a na zdravotné poistenie sa k základu dane (resp. k daňovej strate) pripočíta len suma povinného poistenia SZČO zaplateného do Sociálnej poisťovne, resp. do zdravotnej poisťovne na Slovensku.
Šírte túto informáciu ďalej, aby aj tí, čo nemajú prístup do DRAK-a respektíve nechodia na porada.sk vedeli, ako majú správne vyplniť DP FO typ B, ďakujem.
P. Mihál, nevidím dôvod vyčleňovať dobrovolné poistenie platené na Slovensku v osobitných záznamoch daňovníka. Ak znižuje základ dane (stáva sa pre SZČO povinným), SP ho bude pripočítavať spolu s poistením SZČO k základu dane pri výpočte mesačných preddavkov.
To ale platí len pre dobrovolné poistenie v soc.poiťovni.
Poistenie samoplatitela v zdr.poisťovni (mimo obdobia výkonu SZČ) základ dane neznižuje.
Naposledy upravil veronikasad : 02.03.13 at 13:58
Pokiaľ ide o samoplatiteľa a zdravotné poistenie - súhlasím, SZČO si ho v zásade do výdavkov uplatniť nemôže a v VI. oddieli DP FO typ B si ho nezapočíta.
Dobrovoľné poistenie zaplatené v SP sa z pohľadu započítania do výdavkov "stáva povinným" a SZČO si ho do výdavkov v VI. oddieli započítať môže. Príkladom je dobrovoľné poistenie v nezamestnanosti, ktoré si priplatí povinne poistená SZČO. Iným príkladom je "balík" dobrovoľného poistenia, ktoré si platí SZČO, ktorá nie je poivnne poistená v SP.
Tu však s Vami nesúhlasím. SP a ZP pri stanovení VZ SZČO pripočíta k základu dane len poistné, ktoré je v súlade so zákonmi o SP a ZP SZČO povinná platiť ako SZČO.
Dobrovoľné poistenie sa k základu dane nepripočíta. To by ste miešali hrušky s jablkami. Cieľom výpočtu v SP a ZP je totiž stanoviť správny VZ pre povinné odvody SZČO.
To je to isté, akokeby sa k základu dane mali pripočítať aj odvody, ktoré si SZČO - ktorý bol aj zamestnanec - platil ako zamestnanec.
P. Mihál, s poslednou vetou nemôžem súhlasiť. Poistné zamestnanca predsa neznižuje základ dane SZČO, zatial čo dobrovolné poistenie v SP, platené počas prevádzkovania SZČ - ano.
To je dobrá pripomienka.
Tak teda dám príklad. Pôjdem o rok dopredu, aby som to dokumentoval na roku 2013, za ktorý sa bude robiť RZZP po novom.
SZČO X má za rok 2013 príjem 10.000 eur, paušálne výdavky 4.000 eur, povinné odvody 1.500 eur. Výdavky celkom sú 5.500 eur.
Základ dane je 4.500 eur.
Vymeriavací základ pre ZP za rok 2013 bude:
(4.500 + 1.500)/1,9 = 6.000/1,9 = 3157 eur, z toho poistné 14% za rok 2013 = 441 eur.
SZČO Y má za rok 2013 príjem 10.000 eur, paušálne výdavky 4.000 eur, povinné odvody 1.500 eur, dobrovoľné odvody do SP 500 eur. Výdavky celkom sú 6.000 eur.
Základ dane je 4.000 eur. Základ dane je nižší, ako pri SZČO X, bude platiť nižšiu daň. Je to tým, že mal vyššie výdavky - platil si dobrovoľné poistenie. Podobne by mal vyššie výdavky napríklad vtedy, ak by platil vyššie nájomné za podnikateľské priestory, za energie a pod.
Vymeriavací základ pre ZP za rok 2013 bude podľa môjho názoru:
(4.000 + 1.500)/1,9 = 5.500/1,9 = 2894 eur, z toho poistné 14% za rok 2013 = 405 eur.
Poistné na ZP za rok 2013 tak bude mať nižšie, ako SZČO X. Rovnako, ako má nižšiu daň. Pretože mal vyššie výdavky.
Podľa Vás by VZ pre ZP za rok 2013 mal byť:
(4.000 + 2.000)/1,9 = 6.000/1,9 = 3157 eur, z toho poistné 14% za rok 2013 = 441 eur.
Pri postupe, pri ktorom by sa k základu dane pripočítali aj dobrovoľné odvody, by tak SZČO zaplatil na povinných odvodoch rovnakú sumu, ako SZČO, ktorý si dobrovoľné poistenie neplatí. Pritom ale platia rôzne dane.
Záver - tvrdím, že dobrovoľné odvody sa pri určení VZ na SP a ZP k základu dane pripočítať nemajú.
M. Mihál, dajte príklad s vyšším príjmom , vo Vašom prípade je VZ nižší ako minimum, obidvaja SZČO budú platiť z minima.
02.03.13 17:29
To nie je podstatné, ak Vám záleží na minime, berte to tak, že je to SZČO dôchodca, študent, ktorého sa minimum netýka.
Pri príjme, ktorý ste uviedli sa poistencov štátu týka - VZ je vyšší ako 15-násobok živ.minima.
Ale vrátim sa k tomu DNP, naozaj nevidím v tom logiku, ale bola by som rada, aby ste mali pravdu Vy.
BTW dobrá správa je, že problém poistencov štátu s VZ vyšším ako 2918,70 eur by mal byť vyriešený.
02.03.13 20:18
Môžem teda z uvedeného vyvodiť nasledujúci záver?
1. Ak živnostník (FO) v roku 2012 nepresiahol príjmy 170 000 eur, nezamestnával nikoho, výdavky si uplatňoval účtovaním v jednoduchom účtovníctve a súčasne
2. Poistné na SP a ZP (v minimálnej sume) si poctivo platil, no neuplatnil si ich v účtovníctve ani iným spôsobom ako daňové výdavky
NEUVÁDZA sumy zaplateného poistného ani pod oddielom VI. ani na strane 12.
Prosím, opravte ma, ak sa mýlim... vďaka.
Členom od: 22.06.06 Príspevky: 1,535
K riadku 09 a 10. Zaplatené poistné v januári 2012 za december 2011 tam nepôjde?
03.03.13 18:58
Údaj v riadku 10 na strane 12 je dôležitý pre zdanenie prípadného preplatku z RZZP za rok 2012. Mali by tam preto byť len preddavky za rok 2012 uplatnené do výdavkov v DP za rok 2012.
03.03.13 19:03
stravne stravne
Členom od: 21.05.07 Príspevky: 77
Ak to dobre chápem, pod tabuľku č. 1 do riadkov preukazatelne poistné na zdravotné a sociálne poistenie vkladám sumy uhradené v rámci roka 2012, t.j. uhradené od januára 2012 do decembra 2012/ a na stranu 12 tie isté čísla pokiaľ nemám žiadny preplatok/nedoplatok?
A takisto ešte jedna otázka...SZČO je povinne poistená v SP a platí si dobrovoľne poistenie v nezamestnanosti, uplatňuje si 40 % výdavky. Tieto dobrovoľné platby si tiež uvádza v daňovom priznaní a znižuje si nimi aj daňový základ. Podľa mňa to je daňový výdavok.
Uvádza ich aj pod tabuľku 1.
Pod tabuľku č. 1 uvádzate sumy odovodv uplatené v súlade so zákonom o dani z príjmov do daňových výdavkov.
Na strane 12 uvádzate odvody, resp. preddavky do ZP za rok 2012 uplatené do výdavkov pod tabuľkou č. 1 na strane 3.
Špeciálne k riadku 10 na strane 12 zdôrazňujem, že sem uvediete tú sumu výdavkov na zdravotné poistenie zo strany 3, ktorá znamená preddavky za rok 2012. Tu sa nesmú započítať sumy zaplatené za roky pred rokom 2012 ani nedoplatky z RZZP.
Členom od: 29.10.10 Príspevky: 294
Lopatisticky - oddiel VI DP - sem pôjdu sumy poistného zaplatené v r. 2012 - vrátane poistného zaplateného v januári 2012 za obdobie 12/2011 a na strane 12 DP v r. 9 a 10 sa uvedú len sumy preddavkov za r. 2012 - teda len za obdobie 1 až 11/2012 za predpokladu, že preddavok za obdobie 12/2012 zaplatím až v januári 2013. Tak?
katarinqua katarinqua
Členom od: 13.11.06 Príspevky: 99
Ako to bude so ZP za 12/2012 zaplateným v 01/2013?
04.03.13 07:54
SZČO ukončil 31.12.2012 živnosť .Z pohľadu zákona o dani z príjmu upravil základ dane(§17 odst.8) o záväzky ktoré sú daňovým výdavkom , v ktorých boli aj neuhradené odvody do fondov ako ZP a SP. Z pohľadu dane z príjmov to má teda v súlade so zákonom o dani z príjmov vysporiadané .
Avšak i napriek tomu, že zákon mu umožnil tieto uplatniť do výdavkov, odvody v skutočnosti uhradil až vo období 2-2013 .
Ako v tomto prípade vypísať riadky 09 a 10 na strane 12.
oddiel VI - platby od 1.1.2012-31.12.2012 ( za mesiace 12/11-11/12)
strana 12 riadok 9 - platby od 1.1.2012-31.12.2012
strana 12 riadok 10 - platby od 1.2.2012-31.12.2012 - toto plati pre ZP (za mesiace 01/12-11/12)
platba za december 2012 je az v januari 2013
dufam, ze som to uz pochopila spravne.
Dakujem za potvrdenie. Danove priznanie mam uz hotove, ale na tejto strane som sa zasekla.
Naposledy upravil stravne : 04.03.13 at 06:18
Členom od: 28.04.05 Príspevky: 685
ináč, čím viac to čítam, tým viac som z toho blbec...
pravdepodobne som stranu č. 12 nevyplnila správne, ale ani teraz mi bohužial nie je jasné, AKO som ju vlastne mala vyplniť,
najviac ma mrzí, že vlastne ani tomu usmerneniu od pána Mihála nerozumiem, nehovoriac už o tom, že bolo vydané 1.3.!
pritom sú to (z mojho pohladu) zbytočné údaje, lebo ich musí mať každá poisťovňa sama pre seba predsa k dispozícii,
ešte by ma zaujímalo, pokiaľ nie je spravne vyplnená stranka 12, riadky 09 a 10 - tak čo nastane, vzniknú preplatky resp. nedoplatky?
poisťovne budú brať k úvahu svoje údaje, alebo výhradne údaje z mojho DP, aj ked tam budú napísané zjavne v týchto riadkoch voloviny..
napr. niekto je neplatič, ale on si na strane 12 vyznačí, že riadne platil, čo vezme k úvahu poisťovňa, to čo vyznačí neplatič, alebo svoje údaje, že má nedoplatky...
pri minimálnych odvodoch SZČO načas a správne platených som na strane 3 DPFO uviedla sumy 1348,33€ a 569,44€,
...no, a presne tieto sumy som uviedla aj na strane 12 v riadkoch 09 a 10.
bohužial som to takto pochopila...
a teraz čo nastane, budeme mať fiktívne preplatky, alebo fiktívne nedoplatky?
treba posielať opravné DP???
koľko DP to bude mať správne vyplnené?
Členom od: 03.05.05 Príspevky: 1,555
asi málo, keďže je 04.03. a každý z nás už pár DP robil . Takéto veci, by mali byť jasné k 01.01., nehovoriac o ďalších veciach...
Tlačivo FO typ B - ako vyplniť SK NACE a iné
Príspevkov: 0, Posledný príspevok: 05.03.12
Ako vyplniť Ročne zúčtovanie ZP typ B ?
Príspevkov: 6, Posledný príspevok: 30.03.11
Ako vyplniť oddiel VI. DP FO typ B
Príspevkov: 1, Posledný príspevok: 27.01.08
RZZP - typ B - ako vyplniť riadky 26, 27 a 28
Príspevkov: 44, Posledný príspevok: 01.07.07
Ako vyplniť daň.priznanie typ A
Príspevkov: 2, Posledný príspevok: 17.03.05

References: § 5
 § 10
 § 43
 § 43
 § 5
 § 6
 § 6
 § 6
 § 6
 § 6
 § 6
 § 6